A NETFLIX SAJÁT GYÁRTÁSÚ SOROZATA
- Jó reggelt! - Üdvözlöm!
Grosvenor Square, 1813.
Drága olvasó! Itt az ideje, hogy megtegyük tétjeinket
a következő társasági szezonra.
Először is itt van Featherington báró családja.
A három lányt három gyászos kocaként
kényszerítette debütálásra
ízléstelen…
Szorosabbra!
…és könyörtelen anyjuk.
- Szorosabbra! - Mama, nem kap levegőt!
Prudence korában másfél narancs nagyságúra szorítottam a derekam.
Neki is sikerülnie kell.
Sokkal szebb reményeknek néz elébe
Bridgerton megözvegyült vikomtnéjának háza népe.
E megdöbbentően népes családban
csak úgy sorjáznak a tökéletesen jóképű fiúk
és a tökéletes szépségű lányok.
- Megsülök. - Egész nap panaszkodni fogsz, Eloise?
Senki sem várhatja el, hogy egész nap ebben legyek.
Hercegnőnek érzem magam.
- Úgy is nézek ki? - Őszinte választ vársz?
- Vigyázat balról! - Gregory!
Húgunk még nincs kész?
Egész este cicomázza magát.
Egész életében.
Felmegyek és megsiettetem.
Colin, várj! Majd én.
Engem jobban szeret.
- Ezt ő mondta? - Mindenki tudja.
Daphne!
Gyere már!
Szerintetek meghallotta?
Valóban micsoda tökély!
Hagyd már!
Ha nem sietsz, elkésünk.
Fogod, Rose?
Hagyj!
Jön már?
Ha a bátyád azt akarja, hogy családfőként kezeljék, úgy is kéne viselkednie.
Hol van, Benedict?
Nem tudom.
- Anthony! Itt vagy! - Hát persze, húgom.
- Ki nem hagynék egy ilyen fontos napot. - Csak elkésel róla.
Mehetünk?
A mai különösen fontos nap,
de néhányak számára rémisztő,
ugyanis ma kerülnek bemutatásra London eladósorba került lányai
őfelségének, a királynénak.
Isten kegyelmezzen a lelküknek!
Miss Prudence Featherington,
Miss Philippa Featherington
és Miss Penelope Featherington…
mindegyikőjüket édesanyjuk mutatja be, a nagyméltóságú Lady Featherington.
Ma csak a királyné tekintete számít.
Egy pillantásnyi elégedetlenség…
és a fiatal hölgy értéke elképzelhetetlen mélységekbe zuhan.
Miss Daphne Bridgertont
édesanyja mutatja be,
a nagyméltóságú, megözvegyült Bridgerton vikomtné.
Hibátlan, drágám.
Nem álmodom?
Csak mosolyogj, kedvesem!
Most mindenki… téged néz.
De mint tudjuk,
minél fényesebben ragyog egy hölgy,
annál könnyebben eléghet.
Egyszer valaki azt mondta: „Minden szuka közül
az írástudó nő vonyít a leghangosabban.”
LADY WHISTLEDOWN TÁRSASÁGI LAPJA
Ha ez igaz,
akkor e szerző szeretné kimutatni a foga fehérjét.
A nevem Lady Whistledown.
Senki sem tudja, ki vagyok, és ez így is marad.
De figyelmeztetem, kedves olvasó,
én viszont ismerem önt.
Ragyogtál, nővérem.
Ugyan! Csak bevonultam egy szép ruhában, mint mindenki.
Az túlzás, hogy mindenki.
Átmegyek Penelopéhoz.
Ő minden volt csak… Mit is mondott neked a királyné?
Hibátlan, vagy valami ilyesmi.
Engem is meglepett, hogy őfelsége
pont nekem mondott ilyet a 200 jelenlévő lány közül.
Szép kis kitüntetés.
És ezentúl e 200 lánynak egy közös ellensége van.
- Sok sikert, nővérem! - Eloise!
Ez az igazság.
Az én sikerem befolyásolja a ti kilátásaitokat is.
Mind meg akarjuk találni a szerelmet.
Olyan tiszta szerelmet, amilyen a mamáé és a papáé volt,
ha szerencsénk van.
Csak reménykedni tudok, hogy folytathatom e hagyományt.
Megérkeztek a ruhák.
De hát ez csodás!
Mary Edgecombe-on hasonló volt tavaly.
Másnap már három érdeklődője volt, köztük egy gróf.
Mary Edgecombe, Fulton grófnéja a tavalyi évet egy vidéki házban töltötte,
a gróftól több száz mérföldre. Nyomorúságos élete van. Itt írják.
Már megint egy pletykalap? Eloise…
Nem. Ez más. Ebben név szerint szerepel mindenki.
- Mutasd! - Várj!
- Lady Whistledown. - Lady Whistledown?
- A szerző. - Ismerjük?
Biztos nem ez az igazi neve.
Mit ír, kedvesem?
Azon csúfolódik, hogy ábécérendben kaptunk nevet.
- Apáddal így találtuk logikusnak. - Banálisnak tartja.
Ingyenesen osztogatták városszerte.
Ingyenesen? Miféle szerző…
Egy dolgot biztosan jól ír.
Szerinte Daphne a szezon ékköve.
Te vagy a legtündöklőbb gyémánt, azt írja. Ez kedves!
Nem lepődnék meg,
ha ez a Whistledown maga Violet Bridgerton lenne.
Valóban igen jóindulatúan ír a vikomtné családjáról ez a lap.
Igaz, amit ír, Lady Featherington.
Daphne kivirágzott,
és minél hamarabb kel el, annál jobb a többi hölgynek.
Például azoknak, akik hajlamosak elájulni a királyné előtt.
Nézzétek át a vendégek portréit!
Penelope, tedd le azt a könyvet!
Csak összezavar.
Nos…
meséljen erről az unokatestvérről! Az egész szezonra jön?
A férjem távoli unokatestvére.
Nincs közeli nőrokona, aki segíthetné a debütálását,
úgyhogy Lord Featherington megkért, hogy legyek hozzá irgalmas.
Ön valóban az irgalmasságáról ismert.
Ezt kellett volna megírnia annak a nőnek ahelyett, hogy tévesen azt híreszteli,
csak három lány van a felügyeletem alatt.
Semmit se tud.
Nem akarsz valóban csak három lányt felügyelni?
Szívesen kihagyom a szezont.
Penelope ideges. Ez lesz az első szezonja.
Nem vagyok ideges, mama.
Tizenhárom kiló felesleg van rajta.
Az arcán lévő pattanásokat nehéz elrejteni.
Egy kis arzén és ólom segíthetne.
Ha csúszhatnék egy évet, ahogy azt Eloise-nak is megengedték,
folytathatnám a tanulmányaimat.
A válaszom: nem.
Lehet, igaza van, asszonyom.
Egyszerre négy fiatal lányt eligazgatni a társasági élet végtelen útvesztőiben…
Nagy lenne a versengés.
Ugyan mekkora veszélyt jelenthet ez az unokatestvér?
Egy tanyán nevelkedett, négyszámjegyű a hozománya,
és a megjelenése…
Reméljük, hogy Miss Thompson megjelenése ápoltabb,
mint a tanyasi állatoké,
amelyek gondozásával az eddigi életét töltötte!
Lord Featherington unokatestvére megérkezett.
Lányok, legyetek kedvesek…
és irgalmasak! Segítenünk kell a szegényeket.
Gyönyörű.
Jó napot, Lady Featherington!
Szavamra, ez a látvány való az én kiéhezett szememnek!
Részvétem az apja halála miatt, kegyelmes uram.
- Nagyon kedves. - Kedves?
Hisz gyűlölte.
Csodás újra látni, Lady Danbury.
Ezt nem hallom eleget.
Jöjjön!
Kérem, nézze el a felfordulást!
Amint tudja, ma este bált tartok.
Igen.
Sikerült titokban tartanom a visszatérte hírét.
De ha a gátlástalan anyák rájönnek,
hogy egy házasulandó herceg is jelen lesz az estélyen,
nem tudom többé titokban tartani.
Ezt akartam megbeszélni önnel.
Csak néhai atyám ügyeit jöttem elintézni.
Attól tartok, nem lesz időm társaságba menni.
Úgyhogy megköszönöm kedves meghívását,
Lady Danbury, de sajnos vissza kell utasítanom.
Nem fogadom el a visszautasítását.
- Akkor csak egy… - Tökéletes.
Azt a laposüveget pedig hagyja otthon!
Nem illendő.
Valaki meghallhat, uram.
Egy nap megkaparintom azt az órát, és darabokra szedem.
Az apámé volt.
Nagyon hiányozna, ha eltűnne.
Akkor pontosan tudja, milyen érzés…
amikor itt hagy.
Ma maradjon velem!
Attól tartok, nem lehet.
El kell kísérnem a húgomat a ma esti Danbury-bálra.
Daphne, ugye?
Vajon milyenek lehetnek
ezek az események, amelyeken a húga részt vesz?
Gyűlölné őket.
Minden eladóvá vált nemesi hölgy rogyásig díszített estélyiben parádézik,
oldalukon vérszomjas édesanyjukkal
és vigyázó apjukkal, akik csak a legkedvezőbb jelöltekkel állnak szóba.
És apám nélkül ez a felelősség természetesen rám hárul.
Kétségkívül fontos feladat.
Valakinek meg kell védenie a húgom becsületét
a méltatlan jelöltektől.
Daphne szerencsés.
Nem minden nőnek jut ilyen gáláns védelmező.
- Nem minden nő úri hölgy. - Hát persze, hogy nem, uram.
Siena!
Hé!
Itt vagyok…
és önt is megvédem.
Mindig meg fogom védeni.
A Danbury-házban tartott szezonnyitó bálra
mindenki meghívást szeretne nyerni,
hisz a Park Lane-től
a Regent Streetig minden elsőbálozó jelen lesz rajta.
A nemes, szűzies és ártatlan hölgyeket
születésüktől fogva erre nevelték.
Ma este meglátjuk,
melyik fiatal hölgynek sikerül kérőt találnia,
ezzel elkerülve a „vénlányként” ismert gyászos állapotot.
Imádok táncolni!
Kéri a virágomat? A saját kertünkben nőtt.
Ha érdekli, valamikor szívesen megmutatom az akvarelljeimet.
És kitűnően zongorázik.
Nem azt a hölgyet kapták rajta tavaly egy férfival
kettesben Lady Mottram télikertjében?
Szerencséje, hogy az úriember elvette, miután saját magát keverte bajba.
Könnyű erkölcsök.
Mindenki minket néz, anya.
Hagyd, hogy hozzád járuljanak, drágám!
Nézzék, ki vette máris célba Miss Bridgertont!
Lady Bridgerton! Miss Bridgerton!
Lord Bridgerton!
Ugye már ismeri a lányomat, Daphnét, Lord Ambrose?
A bátyja fogadásán találkoztunk.
Ha jól emlékszem, akkor nyert először Newmarketben.
Először és utoljára.
Nos, ebben az esetben, reméljük, hogy azóta szerzett magának új lovat.
Nem láttam mostanában az úri klubban.
Csak nem a tavaly téli rendezetlen fogadásai miatt?
Szélhámos.
Egy úriembernek nincsenek tartozásai.
Nem tudtam…
Honnan tudhattad volna? Ezért vagyok itt, húgom.
Tegyünk egy kört!
Ő jól néz ki.
De csak szép hozományra vadászik.
Mr. Lewis biztosan tud a csinos hozományodról. Felejtsd el!
- És ő? - Mr. Worthington. Másodszülött.
Lesz jobb.
Kétséges a családi háttere.
Költőhöz biztosan nem adlak, isten ments!
Különchöz sem.
Jesszusom!
Anthony! Daph!
Ha a bátyáid az egyetlen szóba jöhető úriemberek itt, akkor nagy bajban vagyunk.
Folyton többesszámban beszélsz.
Anya mondta már? Elutazom. Görögországba megyek először.
- Görögországba? Izgalmas, Colin! - Vigyázat!
Elkéstek.
Már észrevettem önöket.
- Lady Danbury! - Jó estét!
Miss Bridgerton, elbűvölően néz ki ma este.
- Miért nem láttam még táncolni? - Mindent a maga idejében, Lady Danbury.
Szegény gyermekem.
Ki az a lány?
Még sosem láttam.
Miss Marina Thompson, a férjem távoli unokatestvére.
Nem túl divatos a ruhája, nem igaz?
Az egyik Bridgerton szemet vetett rá.
Nézzenek oda!
Igen beszédes!
Felteszem, holnap reggel el fogják árasztani a látogatók,
Lady Featherington.
Az egyik udvarlót követi a többi.
Elnézést.
A herceg. Bárhol felismerném.
- Mama, hova viszel? - A herceghez.
- Az ő képe nem volt a többi között. - Menj, mielőtt észreveszi Miss Thompsont!
Kegyelmes uram!
Hadd mutassam be a lányaimat! Miss Prudence
és Miss Philippa Featherington.
- Szomjas vagyok. - Hozok neked egy limonádét.
Nem. Már eleget tettél értem ma este.
Mindjárt visszajövök.
Kis poharak.
Lord Berbrooke!
Ugye milyen kicsik?
A poharak? Igen.
Akkor ebben egyetértünk.
Nem vagyok biztos benne, hogy értem, miről beszél.
Mindig szórakoztatott, Miss Bridgerton, egész iskoláskorom óta, amikor ön…
Csupán ötéves voltam?
A bátyám hív. Viszlát!
Miss Bridgerton?
Egy pillanat!
Miss Bridgerton?
- Bocsánat! - Elnézést!
Igen. Egy pillanat.
Hogy hívják?
Mi a neve?
Higgyem el, hogy nem tudja a nevem?
Jó estét!
A bemutatkozás legcivilizálatlanabb módja az, hogy leszólít.
Leszólítom?
Tényleg semmitől sem riadnak vissza.
Uram, ez nem… Nem erről…
- Mi a neve? - Basset!
- Bridgerton! - Öreg barátom!
Hallottam, ami apáddal történt.
- Már nem Basset vagy! - Ezentúl…
Hastings! Örökre Hastings hercege lettél.
Hastings hercege?
- Ja, Hastings, ő a húgom. - A húgod?
Daphne, Hastingsszel Oxfordból ismerjük egymást.
Felejthetetlen, szép napok.
A baráti köröd alapján képzelem, bátyám,
hogy a kegyelmes úrral töltött napjaid milyen civilizáltak lehettek.
Hastings, találkozzunk valamikor!
- Találkozzunk az úri klubban! - Rendben.
Viszlát, Bridgerton! Miss Bridgerton!
Daphne! Azt hiszem, Lord Wetherby táncolni szeretne veled.
Tényleg?
Ideje hazamenni.
Daphne nem fáradt. Majd én vele maradok.
- Az remek lenne. - Daphne…
Minden úriember a te kezedet akarja.
Gondold át!
A legokosabb az lenne, ha most nem táncolnál.
Hadd ácsingózzanak még!
A bátyád tudja a legjobban, hogy megy ez.
Talán igaza van.
Menjünk!
Miss, már fent is van?
Cook annyi sütit készítsen, amennyit csak tud!
Talán be kellene vinni pár széket pluszban a társalgóba.
Vajon melyik fiatalember lesz az első látogatónk?
Annyi mindent akarok tőlük kérdezni!
Akkor öltözzünk fel!
Anthony!
Nem számítottam rád ma reggel.
Nagyon korán van, kedvesem.
Valami nem hagyott aludni. Az izgalom, gondolom.
Én vagyok az első látogató?
Hát ez csodás!
Látogatók érkeztek. Stafford gróf és Finley márki.
A mindenit! Akkor sikert arattak a színes ruhák.
Miss Marina Thompsonhoz jöttek.
Drága olvasó!
E szerzőnek nagyon érdekes hírei vannak.
Önnek is nagy családja van?
Úgy látszik, jobban meg kell vizsgálni, ki az idei szezon ékköve.
Valami baj van, Lord Bridgerton?
Igen. A helyemen ül.
Úgy tűnik ugyanis, hogy az eddig hittnél
egy még ragyogóbb, csillogóbb ékszer bukkant elő.
Neve a legtöbbek számára ismeretlen:
Miss Marina Thompsonnak hívják.
Nem kellene a napi sétájára indulnia, drágám?
Állítólag esni fog.
E szerző azon töpreng, vajon őfelsége, a királyné visszavonja-e
a Miss Bridgertonnak tett dicséretet…
hisz mindannyian tudjuk, hogy a királyné mindennél jobban gyűlöli…
ha nincs igaza.
És a Bridgerton-ház társalgója most még üresebben kong,
mint szeretett György királyának zavaros feje.
Akkor én elmegyek a klubba.
Húgaim! Anyám!
Ebből következik, hogy Lady Featherington megkapta azt, amire mindig is vágyott:
a szezon ékköve az ő házának fedele alatt található.
Bizonyára repes az örömtől.
Miss Thompson annyira nagyra van magával, hogy még a papucsát is rá kell adni?
Ne legyen!
Olvastátok, mit ír Lady Whistledown?
Kit érdekel, hogy mit ír Lady Whistledown?
Engem nem.
Mama, mehetnénk egyedül a közelgő Salisbury-bálra
és a teadélutánra is.
Azt hiszem, Anthony már válaszolt a nevünkben, drágám.
Úgy tűnik, júniusig leszervezett mindent.
Az egész szezonban itt lesz?
Lady Whistledown szerint Daphne sorsa megpecsételődött.
Elég Lady Whistledownból!
Látogató Miss Bridgertonnak.
Lord Berbrooke.
Lord Berbrooke!
Fáradjon be! Kér frissen sült süteményt?
Eloise, engedd oda az urat!
Eloise, nem úgy volt, hogy átmész Penelopéhoz?
Inkább maradok.
Inkább menj!
Elnézést, hogy nem jöttem hamarabb.
Azt hittem, már foglalt a szíve.
De már tudom.
Mi egymásnak lettünk teremtve.
Így hát
Istennek hála, lelkem szerelemre gyúlt ön iránt.
Remélem, enyém lesz.
Csodálatos! Uraim, köszönjük a látogatást!
Ne felejtsenek el elköszönni Prudence-tól, Philippától és Penelopétól!
- Szörnyű egy szonett. - Nem egy Lord Byron.
Hát nem. Szia, Pen!
Lord Berbrooke ártalmatlan. Lesznek mások.
Lady Whistledown ellehetetlenített…
azon az utálatos fajankón kívül
senki sem jött.
Miért akarna ezután bárki egy ilyen értékvesztett árut?
Úgy beszélsz, mintha a királynéénál is fontosabb lenne a véleménye.
Túl sok hitelt adsz ennek a firkásznak. Ezek csak hamis pletykák.
Nem azok, bátyám. És te vagy ennek az oka.
Minden valamirevaló kérőt elüldöztél.
Whistledown csak megírta.
Vigyázok rád. Megvédelek.
- Ez a dolgom. - És az enyémmel mi lesz?
Fogalmad sincs, milyen nőnek lenni…
hogy milyen érzés,
ha az ember egész élete egy pillanaton múlik.
Csak erre neveltek. Ez…
vagyok én. Nincs más értékem.
Ha nem találok férjet, értéktelen leszek.
Daphne, Bridgerton vagy.
Csak nyűg ez a név.
Gyí!
Nagyravágyó anyák, örvendezzetek!
Hastings hercege jelenlétével továbbra is megörvendezteti szép városunkat.
Mily lenyűgöző is a kisugárzása!
Lady Whistledown megint önről ír, uram.
Szeretné elolvasni?
Érdemes megjegyezni, hogy a herceg az anyák füle hallatára jelentette ki,
hogy nem szándékozik megházasodni.
E szerző kíváncsian várja, hogy ki lesz elég vakmerő e kihíváshoz…
GAZDAGLISTA
…hisz a verseny már elkezdődött.
Ha nem állna minden sarkon egy-egy túlbuzgó anya,
nem lenne ekkora kín ez az időszak.
Ugyanazt akarják, mint te.
Hogy torkukon akadjon a lányuk hajszalagja?
Hogy feleséget válassz, Hastings.
Hercegként komolyan ki akarsz vonulni a társadalomból?
Ha rajtam múlik, ez a cím velem együtt kihal.
- De Hastings… - Ne hívj így!
Ez az apám neve. Nem az enyém.
Egyébként mi van veled?
Velem?
Egy elsőszülött Bridgerton elsőszülöttje vagy,
és így tovább kilenc generáción át. Hol a feleséged?
Máris, uram.
Örökké a szeretődet akarod hágni?
Örököst kell nemzened.
Nekem van valamim, ami neked nincs…
öcséim.
A fülembe jutott,
hogy Mr. Colin Bridgerton megütheti az év főnyereményét,
ha Miss Thompsont sikerül levennie apró, papucsos lábáról.
Bármikor visszaküldheti a tanyájára, asszonyom.
Lord Featherington sosem engedné.
Egyébiránt
igen furcsa kérő jelent meg Miss Daphne Bridgerton háza táján.
Daphne!
Látogatód jött.
Megint kettesben leszünk?
Megyünk a páholyba?
Lady Bridgerton, csatlakozzon hozzánk!
Felség, jó estét! Biztosan emlékszik a lányomra, Daphnéra.
Igen.
Jó benyomást tett…
habár kérészéletű volt.
Szeretném meghívni önöket a páholyomba ma estére.
Ragaszkodom hozzá.
Azt mondják, hogy a férje nem éri meg a hónap végét.
Biztos ezt is az az ördögi pletykafészek terjeszti.
Hát ilyen mélyre képes süllyedni?
Lady Whistledown az én családomról is írt.
De a herceg, úgy hiszem, túléli,
hisz mégiscsak férfi.
Szerencsére ön vigyázott rá azok után,
ami az édesanyjával történt. Szörnyű!
- Nem az, akinek Whistledown lefesti. - Daphne sem.
Ennyi közös biztosan van bennük.
Kevesebből is lett már esküvő.
Mire céloz?
Lady Whistledown csak azt írja le, amit lát.
Talán segítenünk kell neki, hogy tisztábban lásson.
A herceg nagyon szereti a piszkepitét.
Pont ez a szakácsom specialitása.
Whistledown akár egy Bloomsburyben élő alak is lehet.
Mi olyan szörnyű Bloomsburyben?
Hogy jó munkásemberek?
Jártas az úri körökben.
- Az se biztos, hogy nő. - Igaz.
Mert túl jó ahhoz, hogy nő legyen?
Szerintem elég nyilvánvaló, hogy Lady Danbury az.
Ő szemtől szemben mondja meg a magáét. Nem venné a fáradságot, hogy leírja.
Akkor Lady Featherington az?
- Nem! - Nem!
Kizárt.
Látszik, hogy nem olvastad, mit írt Featheringtonékról.
Ne vegye rossz néven ezt a beszélgetést!
Dehogyis. Szórakoztató.
Mind egy asztalnál, még a gyerekek is.
Nos, lehet, hogy mostanában nem dívik, de mi szeretjük egymást.
Legtöbbször.
Jöhetne gyakrabban, kegyelmes úr!
Tartson velünk a vidéki házunkba!
Szívesen látjuk.
Gregory! Ne dobálj már borsóval!
Nem is dobállak. Ne dirigálj! Idősebb vagyok.
- Én meg magasabb. - Gyerekek!
Tényleg van kisugárzása.
Nőcsábász. Nem az esetem.
- Jacksonnal fogok bokszolni. - Te?
Csak nem vagy féltékeny?
Nyugalom, öcsém! Ezt meg kell néznem.
Elégedetlennek tűnik.
Tényleg?
Egymás mellett ülünk, Miss Bridgerton.
Ez nem teszi boldoggá?
Talán jobb lenne, kegyelmes uram, ha egyáltalán nem gondolna rólam semmit.
Csak meglepő.
Igen! Mit is tehetne a mosolygáson kívül egy hölgy, ha egy herceg mellett ülhet?
…ez a téma túlságosan…
- Még ha olyan hírhedt is, mint ön. - Hírhedt?
Tudom, hogy a bátyám barátja.
Ha ez nem lenne elég, azt is tudom, mit írt önről nemrég egy bizonyos szerző.
Öntelt? Egyértelműen.
Arrogáns? Határozottan.
Velejéig romlott nőcsábász.
Tévednék?
Ki is ne gondoljon semmit kiről?
Biztosíthatom, egyáltalán nem érdekel.
- Jó. - Remek.
Ön sem érdekel egy cseppet sem. A legrégebbi barátom legidősebb húga,
akiről szintén írt valaki nemrégiben. Szűzies, rendes, elkeseredetten…
- Megkérem, hogy… - …meg akar házasodni.
Mondja, hogy tévedek!
Hastings! Örülök, hogy eljöttél hozzánk.
- Váratlan tőled. - Dehogyis.
Lady Danbury elfogadta kedves édesanyád meghívását a nevemben…
Hogy utasíthattam volna vissza?
Akkor maradjon desszertre is! Piszkepite lesz.
Remek!
Anyám, eddig olyan észszerű volt.
- Anthony… - Ez az átlátszó terv,
amit Lady Danburyvel kifőztek, nem fog működni.
A herceg nem olyan rossz jelölt.
- Azt hittem, barátok vagytok. - Azok vagyunk.
Pont ezért tudom, hogy nincs szándékában nősülni.
Minden férfi ezt mondja.
- Az apád… - Ebbe ne keverje bele apát!
Még ha meg is akarna házasodni, rossz ötlet lenne Daphne közelébe engedni.
Tudod, az egykori nőcsábászokból lesznek a legjobb férjek.
Nem lesz vele boldog!
Daphne jobbat érdemel.
Azt hiszi, ezzel megoldja a dolgot, de nem. Rekesszük be a vitát!
A herceg holnap este velünk jön Vauxhallba.
Nem volt könnyű meggyőzni.
- Ez sok. - A legidősebb lányom.
- De az én felelősségem, ahogy ön is. - Felelősség?
Így is nehéz a helyzet, ne tetézze!
Hadd kérdezzek valamit!
Ma, amikor elhagyod ezt a dolgozót, amit továbbra is itt tartasz fenn,
a szemben lévő legénylakásodba fogsz menni,
vagy egy bizonyos szopránóhoz,
aki egy általad fizetett lakásban lakik a város másik felében?
Arra számítasz, hogy az öcséid elvégzik helyetted a munkát.
Felelősségről szónokolsz.
Drága fiam!
Kötelesség? Áruld el, mit tudsz te arról?
Együtt ültünk a társalgóban.
Tudod, mit láttam?
Egy rémült lányt, aki tudja, milyen élet,
milyen jövő vár rá, ha továbbra is az útjába állsz.
Ha apád élne még, már rég talált volna Daphnénak férjet.
Összeboronálta volna egy régi baráttal. Megtette volna, amit kell.
Úgyhogy gondolkozz el,
hogy egyszerű báty vagy,
vagy ennek a háznak a feje!
Nem találkozhatunk többet.
Nem értem.
Nem kell megértenie.
Így kell lennie.
Azt mondta, mindig megvéd.
Megígérte, hogy gondoskodik rólam.
És most…
Mihez kezdjek?
El kell mennie.
Legyen szó szégyenről vagy becsmérlésről, csábításról vagy rágalomról,
csak egy dolog van,
amely még az elit legkiválóbb tagjait is alázatra kényszeríti:
a botrány.
Nos, kedves olvasó, úgy tűnik, hogy a Grosvenor Square lakóinak
egy igencsak botrányos kérdésen kell eltűnődniük.
Vajh egy volt gyémánt nemrégiben bekövetkezett kegyvesztése
bizonyul a legsúlyosabb botránynak?
Pen!
Colin!
- Hát te is itt vagy? - Csalódást kell okozzak.
Miss Thompson itt van?
Beteg.
A mama otthonmaradt vele.
Apa jött velünk.
Nem bánom, hogy ő hozott el minket.
A mama sosem engedné, hogy ilyen ruhát vegyek fel.
Gondolom, nem elég sárga.
Mr. Bridgerton! Tartozik nekem egy tánccal.
És már csak egy hely maradt a tánckártyámon.
Micsoda véletlen!
Penelope, észre sem vettelek.
Sajnos nem tudok önnel táncolni, Miss Cowper.
Elígérkeztem Miss Featheringtonnak.
Megtévesztő a hasonlóság.
Pont ugyanúgy néz ki.
Mint az apja.
Hölgyeim és uraim!
Egy igen különleges esemény következik.
Erre jöjjenek!
Jöjjenek!
- Asszonyom! - Igen, Varley?
Nagy örömmel mutatom be Vauxhall legújabb fénylátványosságát!
Tekintsenek fel,
és engedjék, hogy lenyűgözze önöket a fény!
Micsoda fényesség! Köszönöm.
Hát nem furcsa?
Nézd, bátyám!
Mi az?
A Berbrooke-ok több mint 200 éve bárók. A Lord vérvonala törvényes.
Remek taníttatást kapott, nincs hitele,
egy nőnek vagy állatnak sem ártott, és még jól is céloz.
Nincs benne kivetnivaló.
- Mindennek mi köze… - Hozzámész.
- Nigelhez? - Férjet kellett találnom.
Hálás lehetsz, hogy sikerült.
Ugyanolyan könnyen belészerethetsz,
mint akárki másba.
Erről hallani sem akarok.
Nem vérzik.
Egy hónapja érkezett,
és még nem vérzett.
Örülnöm kellene.
Eddig nem volt valódi okom arra, hogy megszabaduljak öntől.
De ha ezt Lord Featherington meghallja,
ha az apja ezt meghallja…
- Kérem… - Örülnöm kellene.
Ha biztos lenne, hogy a lányaim becsületén nem esik csorba
a vérlázító felelőtlensége miatt,
örülnék is.
Tudja egyáltalán, ki az apa?
Ön ezt nem értheti meg.
- Tessék? - Sosem értheti meg!
Egy magafajta, nevetségesen puccosan élő…
Azt hiszi, én akartam ide jönni…
hogy magafajta dölyfös, pökhendi emberek között legyek?
Mit csinál?
Nigel, ne most!
„Nigel”?
Már ilyen közvetlen a viszonyunk?
Feltételezem, férjeként…
Sosem lesz a férjem. Sosem megyek önhöz.
A bátyám hibát követett el.
Azt hiszi, különb nálam?
Jobb lesz, ha elmegy.
Köszönettel tartozik.
Én vagyok az utolsó esélye. Senkinek sem kell.
- Mit csinál? - Mindjárt megtudja.
Hagyja abba! Engedjen el!
Uram, nem volt szándékomban…
Kiütni ezt a fajankót?
Nos, le vagyok nyűgözve.
Mit csinál itt?
Próbálok elkerülni egyeseket.
- Egyeseket? - Anyákat.
Ők is emberek.
A sötét ösvény felől jön, ami csak pár lépés innen.
- Ugyan mit tud a sötét… - A sötét ösvény pár lépés innen.
- És egyedül vagyok két férfival. - Szerintem csak eggyel.
- A másik… - Attól még hírbe hozhatnak.
Van fogalma róla, mi történik, ha valaki elterjeszti, hogy…
Mennem kell.
Jöjjön hozzám!
Ez a legkevésbé romantikus lánykérés, amit valaha hallottam.
Ha valaki itt meglátna, tényleg nem kellene hozzámennem.
Komolyan mérlegeli?
Ha nem sikerül másik kérőt találnom, nem lesz más lehetőség.
Önnel ellentétben én nem tehetem meg, hogy nem házasodom meg.
Nem vagyok ilyen kiváltságos.
Igazán meglepődtem, hogy nem ostromolják mindenhol a kérők.
Kíméljen meg a gúnyolódásától!
Nem gúnyolódom. Csak őszinte vagyok.
Tudom, mit írt az a Lady Whistledown.
Én is ugyanannyira megvetem, mint ön.
Felbujtotta London legvérmesebb anyáit,
arra bátorítja őket, hogy…
Levadásszák?
Ne aggódjon, kegyelmes úr!
Hamar megfeledkeznének önről.
Én erre megyek. Ön menjen a fák felé!
Talán van megoldás…
a közös Lady Whistledown-problémánkra.
Kölcsönös érdeklődést színlelhetnénk.
Mindenki azt hinné, hogy megtaláltam a hercegnémet.
A város öntelt anyái békén hagynának, és minden udvarló önt figyelné.
A férfiaknak mindig az a nő kell,
aki más figyelmét, főleg egy hercegét, felkelti.
- Azt hiszi, Lady Whistledown… - Annak lát majd, amik vagyunk.
Engem elérhetetlennek.
Önt kívánatosnak.
Nézzen a szemembe!
Így.
Közelebb!
Ahhoz, hogy ez beváljon, őrülten szerelmesnek kell tűnnünk.
- Ez őrültség. - Szerintem zseniális.
Ha nem akar hozzám jönni,
és én nem akarom elvenni,
akkor mi vesztenivalónk van?
Azok, akik nem voltak ott a vauxhalli mulatságon,
lemaradtak a szezon legnagyobb fordulatáról.
Olybá tűnik, hogy Miss Daphne Bridgerton felkeltette
a nemrég visszatért Hastings herceg figyelmét.
Hogy a fiatal hölgynek hogyan sikerült új hódolót szereznie, az rejtély.
De ha valaki képes kideríteni e rejtélyt, az én vagyok.
Üdvözlettel…
Lady Whistledown.
A feliratot fordította: Lipták-Pikó Judit